Lira maak derde buiging in ‘The Voice’ | Netwerk24
Lira maak derde buiging in ‘The Voice’
Die Afro-chic-sangeres Lira keer terug as afrigter in die derde reeks van The Voice of M-Net.
Sy sal saam met onder andere Riky Rick en Riana Nel die rooi stoele deel en nuwe sangtalent help ontwikkel in dié musiekwerklikheidsreeks. Die vierde afrigter word binnekort bekend gemaak.
Lira was ook ’n afrigter in die eerste twee reekse.
“Dit was ’n ongelooflike ervaring,” sê sy in ’n verklaring.
“Dit is ’n wonderlike samewerkingsplatform wat werklik lewens verander. Elke keer wanneer ek die verhoog deel met iemand wat ons op The Voice ontdek het, word ek oorweldig. Dit is goed om te weet dat die reeks ruwe diamante oplaas laat skitter.”
Die derde seisoen se “blinde oudisies” word vandeesmaand gehou. Toegang is gratis, maar bespreking is noodsaaklik. Die eerste “blinde oudisies” word op 21 en 22 November aangebied en daarna op 26 en 27 November.
Meer oor: M-Net | Lira | Televisie